พูดคุย:โยนกนครไชยบุรีราชธานีศรีช้างแส่น

message: ตำนาน หรือ พงศาวดารโยนก  
เป็นเหตุการณ์ที่เกิดขึ้นนับพันปี จึงยากที่ปะติดปะต่อเรื่องราวให้ถูกต้องทั้งหมด  ซึ่งการอ้างวัน เดือน ปี ในบันทึกต่าง ๆ หรือตำนานต่าง ๆ ย่อมมีความคลาดเคลื่อน เท่าที่ปรากฏในเอกสารต่าง ๆ หรือในเว็บไซต์ จึงมีความแตกต่างผิดเพี้ยนกันไป  เท่าที่ได้ศึกษามาจากผู้รู้และตำนานเชียงแสน พงศาวดารโยนก ฯลฯ ทำให้รู้ว่าเมืองโยนกฯเป็นเมืองต้นตอของเชียงแสน  ซึ่งกุมารสิงหนวัติอพยพจากดินแดนทางเหนือ คาดว่าคือเมืองเชียงรุ่งในปัจจุบันลงมาสร้างเมืองอยู่ที่ริมสบกก คือพื้นที่ที่แม่น้ำกกไหลลงสู่แม่น้ำโขง  ซึ่งก่อนหน้านั้นบริเวณใกล้กันนี้มีเกาะร้างที่เคยเป็นที่ตั้งของเมืองสุวรรณโคมคำ  ซึ่งเมืองสุวรรณโคมคำนี้ มีอารยชนอพยพทวนกระแสน้ำโขงขึ้นมาสร้าง  ลงความเห็นว่ามาจากเมืองโพธิสารหลวงซึ่งน่าจะเป็น หลวงพระบาง แต่ถ้าไม่ใช่ก็น่าจะเป็นผู้คนจากอาณาจักรโคตรบูร หรือขอมในกัมพูชา ทั้งนี้ต้องอยู่เหนือแก่งลี่ผีขึ้นมา  เมืองสุวรรณโคมคำเติบตัวได้เพียง ๓ ปีก็ล่มสลายลง  สาเหตุมีอยู่ด้วยกัน ๒ ประเด็น คือ ๑ ถูกกระแสนำ้พัดพาเสียหาย ๒. ถูกขอมดรุกรานเพราะเจ้าเมืองไม่อยู่ในทศพิธราชธรรม  ผู้คนที่เหลือก็กระจัดกระจายกันไปหลายแห่ง
เมืองโยนกสร้างขึ้น(ไม่ขออ้างอิง ปี พ.ศ. ) ตั้งชื่อเมืองจาก ๓ อย่างคือ  โยน(ช่ืชนชาติหนึ่ง ) + พญานาค+ สิงหนวัติ จึงมีชื่อว่า  โยนกนาคพันธ์ุสิงหนวัติ เมืองนี้มีเจ้าเมืองปกครองต่อกันมาหลายพระองค์  ซึ่งมีหลักฐานปรากฏ คือ พระเจ้าอชุตราช ผู้สร้างพระบรมธาตุเจ้าดอยตุง  พระเจ้าพรหมมหาราช ผู้กอบกูเอกราชจากขอม แล้วสร้าง เวียงพางคำ (แม่สาย) ฯลฯ  
ในภาคตำนานกล่าวว่า ในสมัยพระมหาไชยชนะครองเมืองโยนก ได้เกณฑ์ผู้คนไปจับปลา ได้ปลาไหลเผือกมากินทั้งเมือง จนเกิดอาเพศในยามวิกาล เกิดแผ่นดินทรุดถล่มกลืนเมือง  ผู้คนภายนอกเมืองทราบเรื่องจึงพากันอพยพไปตั้งตัวอยู่ห่างจากเมืองล่มไปราว ๓  กม. เรียกว่า เวียงเปิกษา( ปรึกษา ) ตั้งหัวหน้าปกครองเรียกว่า ขุน  ติดต่อกันมาถึง ๑๔ ชั่วขุนรวม ๙๓ ปี( หากศึกษาทางด้านธรณีวิทยาจะพบว่าในปี พ.ศ. ใกล้เคียงกันได้เกิดเหตุการณ์แผ่นดินฝั่งขวาแม่นำ้โขงในจีน พม่า ไทย เกิดการทรุดตัวเนื่องจากการเคลื่อนตัวของเปลือกโลก หากเป็นเช่นนั้นจริง เมืองโยนกก็อาจมีเค้าความจริง )   จากนั้นจึงได้เคลื่อนตัวขึ้นมาสร้างเชียงแสน ห่างจากเวียงเปิกษาขึ้นมาทางเหนือติดกับฝั่งแม่น้ำโขง คือบริเวณเชียงแสนปัจจุบัน  เรียกชื่อเมืองว่า ไชยบุรีศรีเชียงแสน และสืบต่อมาถึงยุคหิรัญนคาเงินยาง  อันเป็นยุคที่มีความรุ่งเรืองที่สุดในสมัยนั้น
ความคลาดเคลื่อนที่พบเห็นในเว็บไซต์ รวมถึงนักวิชาการหลายสำนัก  ต่างให้ความเห็นต่างกันไป จึงขอตั้งข้อสังเกตไว้ดังนี้
 
# ผู้สร้างเมืองโยนกได้รวบรวมพวกมิลักขุในดินแดนแถบนี้สร้างเมือง หรืออพยพมาจากดินแดนทางเหนือกันแน่ ?
# เมืองโยนก มักถูกเอามารวมกับ เชียงแสน  ซึ่งน่าจะเป็นคนละยุคกัน
# เมืองหิรัญนครเงินยาง ยังไม่ปรากฏหลักฐานแน่นอน อาจอยู่ในเชียงแสน หรือ แม่สายก็เป็นได้
# เมืองโยนกไชยบุรีศรีเชียงแสน  คือการพยายามรวมเอาเมือง ๒ เมืองมาปะปนกันใช่หรือไม่
# อยากให้นักวิชาการจากมหาวิทยาลัยเชียงใหม่ รวบรวมข้อคิดเห็นมาลงในวิกิพีเดียให้สมบูรณ์เท่าที่จะทำได้
ข้าพเจ้าไม่ใช่นักวิชาการ  เป็นแต่ผู้มีความสนใจ และอยู่ีในพื้นที่ของตำนานทั้งหลาย   เคยไปดูสถานที่จริงมาแล้วทุกแห่ง เช่น เวียงหนองล่ม(ต.จันจว้า) เชียงแสน  สุวรรณโคมคำในลาว  สบกก  เวียงเปิกษา เพราะเป็นคนที่ถือกำเนิดในดินแดนแถบนี้  ขอแสดงความคิดเห็นเพียงนี้ ผิดถุกต้องขออภัย
--222.123.20.106 09:54, 1 เมษายน 2553 (ICT) เขมรัฐ   ศรีสัตตบรรณ / เม.ย. ๒๕๕๓
*ไม่น่าจะต้องลบนะครับ ถือว่าเป็นการเสนอเนื้อหาที่ควรจะเพิ่มในบทความ (แต่ถ้าต้องการเสนอแนวคิดใหม่ก็ถือว่าผิดวัตถุประสงค์) --Horus | พูดคุย 12:29, 1 เมษายน 2553 (ICT)

message: เรียน  วิกิพีเดีย   ประวัติเมืองโยนกตอนที่เกิดนำท่วมเพราะเขื่อนพังนั้น  ไม่ทราบว่าเอามาจากไหน ?  ข้อเท็จจริงทั้งจากตำนาน และเอกสารบันทึกทางประวัติศาสตร์นั้นระบุว่าเกิดแผ่นดินถล่มทรุดจนเมืองกลายเป็นหนองน้ำ  ซึ่งสอดคล้องกับข้อมูลทางธรณีวิทยาที่เคยสำรวจว่า บริเวณเวียงหนองหล่ม หรือ เมืองโยนกเก่า( เป็นเขตเชื่อมต่อ 2 อำเภอ คือ เชียงแสนและแม่จันในปัจจุบัน นั้นเป็นการทรุดตัวของเปลือกโลก เพราะมีรอยเลื่อนใต้พื้นพิภพ  ปัจจุบันหากใครได้ไปสำรวจจะพบว่า มีหนองน้ำขนาดต่างกันเรียงรายตั้งแต่บ้านกู่เต้าลงไปทางทิศใต้จนถึงเขตตำบลจันจว้า ซึ่งมีหนองเล็กหนองใหญ่เชื่อมต่อกันมองดูคล้ายทะเลสาบ  ก็น่าจะเกิดจากภัยธรรมชาติจริง  ส่วนตำนานระบุว่าเพราะชาวเมืองกินปลาไหลเผือกตัวโตเท่าลำตาลนั้น ก็เป็นอีกประเด็นหนึ่งที่อาจลากเข้ามาเสริมให้น่ากลัวต่างหาก  ผมอยู่ในพื้นที่ย่อมเข้าใจสภาพจริง และศึกษาตำนานพอสมควรก็วิเคราะห์กลั่นกรองให้เหลือแต่แก่น ก็พอเชื่อถือได้
ส่วนใครที่บอกว่าเกิดจากนำท่วมใหญ่ เขื่อนพัง ในยุคนั้นมีเขื่อนด้วยหรือ ?  นำอะไรจะท่วมจนเมืองทรุด ?  ถ้าไม่เคยลงพื้นที่และศึกษาตำนานก็อย่าเพิ่งเดาสุ่ม มันจะเสียหายทางหน้าประวัติศาสตร์เชียงแสน / อโศก   ศรีสุวรรณ / ผู้แสดงความเห็น  
replies: text: :ถามว่าใครเขียนนั้น ไม่มีใครรู้ เพราะคนเพิ่มข้อมูลดังกล่าวไม่ได้ล็อกอิน (ดูจากประวัติ) นอกจากนี้ วิกิพีเดียไม่รับผิดชอบต่อเรื่องที่ใครเข้ามาเขียน ดังนั้นอาจจะเป็นเรื่องจริงหรือไม่จริงก็ได้ ทางที่ดีที่สุดคือช่วยกันตรวจสอบและแก้ไข คุณก็สามารถแก้ไขได้ ถ้าคุณมั่นใจก็แก้เลย แต่แนะนำว่าควรมีแหล่งอ้างอิงมาประกอบด้วย --octahedron80 19:23, 9 มกราคม 2555 (ICT)
thread_title:  ประวัติเมืองโยนก